Două televiziuni intră în dezinfecție în contextul crizei legate de noul coronavirus. Este vorba despre studioul Antenei 3 și cel al B1 TV.

Mai exact, Antena 3 a făcut deja igienizarea în studiouri, în această după-amiază. Una dintre emisiuni, Esențial, prezentată de Ana Maria Roman, a fost prezentată timp de două ore din curtea stației.

Publicitate

De altfel, și ea a anunțat în debutul emisiunii de astăzi că redacția, studiourile și regia trec prin acest proces.

„Vom transmite de aici, de afară pe parcursul următoarelor două ore. Emisiunea Antena 3 își ia toate măsurile de precauție în această criză a coronavirusului. Așadar, vom dezinfecta studiourile, redacția și regia”, a spus Ana-Maria Roman în debutul emisiunii de astăzi.

Și studioul și redacția B1 TV vor terece de asemenea prin dezinfecție, în această seară, de la ora 23.00, timp în care vor difuza pe post documentare și reluări.

Iulia Bunea

iulia.buneapaginademedia.ro